Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: jogszabályokra figyelemmel kössék meg, illetve azokat módosítsák. Egyidejűleg ajánlással fordult a Fővárosi Közgyűléshez, hogy a 4/1995. (II. 13.) számú rendeletében rögzítse,
Paragraph Index: 297

jogszabályokra figyelemmel kössék meg, illetve azokat módosítsák. Egyidejűleg ajánlással fordult a Fővárosi Közgyűléshez, hogy a 4/1995. (II. 13.) számú rendeletében rögzítse, hogy a számla kiállításáért a vízszolgáltató gazdálkodó szervezet nem számíthat fel díjat. Az országgyűlési biztos ajánlásában egyúttal felkérte a közlekedési, hírközlési és vízügyi minisztert, hogy gondoskodjon a vízszolgáltatást végző gazdálkodó szervezetek szerződési feltételeinek előzetes vizsgálatáról, bevonva a fogyasztók érdekvédelmi szerveit. Az rt. a vizsgálat megállapításait nem fogadta el, ezért az országgyűlési biztos az ajánlását 1997. december 12-i levelében fenntartotta. Az rt. 1998. I. 15-én jelezte, hogy a szerződéseik szövegéből az egyetemlegesség használatát törölték, a szerződést egyébként jogszerűnek tartják. A miniszter és a közgyűlés az ajánlást elfogadta, de a rendelet módosítását nem tartották szükségesnek, mert az ár tartalmát a kormányrendelet meghatározza. Az országgyűlési biztos 1997. december 29-i válaszában az ajánlását fenntartotta. OBH 4757/1996. A panaszos beadványában azt sérelmezte, hogy a Budakörnyéki Földhivatal nem jegyezte be tulajdonjogát az ingatlan-nyilvántartásba a Törökbálinton, 1993. augusztus 10-én megtartott termőföldárverésen megszerzett ingatlanra vonatkozóan. Az ügyben a jogbiztonsághoz és a tulajdonhoz fűződő alkotmányos jog sérülhetett, ezért az országgyűlési biztos általános helyettese vizsgálatot rendelt el, és a Pest Megyei Földhivatal vezetőjét felkérte előzetes vizsgálat lefolytatására. A Pest Megyei Földhivatal vezetője azt a tájékoztatást adta, hogy az árverésen elkelt föld kitűzését a Budakörnyéki Földhivatal 1995. június 5-én végezte el. Ennek kapcsán derült ki, hogy az árveréssel érintett táblát újra kell osztani, melyet a megyei kárrendezési hivatal 1996. augusztus 14-én végzett el. Ezt követően az ingatlant a földhivatal a helyszínen kitűzte, birtokba adta és panaszos tulajdonjogát bejegyezte az ingatlan-nyilvántartásba. 1999/18/II. szám Az országgyűlési biztos általános helyettese megállapította, hogy az eljáró hatóság eljárásával alkotmányos visszásságot okozott, mert megsértette az Alkotmányban rögzített jogállamiság és jogbiztonság [2. § (1) bek.], valamint a tulajdonhoz fűződő [13. § (1) bek.] alkotmányos jogot, de tekintettel arra, hogy a sérelmet a Budakörnyéki Földhivatal saját hatáskörében orvosolta, az országgyűlési biztos általános helyettese a vizsgálatot ajánlás nélkül lezárta. OBH 4776/1996. A panaszos beadványában azt kifogásolta, hogy Tokaj város polgármestere a város intézményeinek szerkezetátalakítása során kiadott körlevelében figyelmeztette a város továbbfoglalkoztatást nem vállaló és jogviszonyukat végkielégítéssel megszüntető közalkalmazottait, hogy a későbbiekben a városi intézményekben és a város által alapított gazdálkodó szervezetekben nem vállalhatnak újra munkát. A szóban forgó esetben a közalkalmazottak jogviszonyát a Tokaj város képviselő-testülete által elhatározott átszervezés, illetve az átszervezéssel összefüggésben a munkáltató költségvetési szerv jogutód nélküli megszűnése érinthette. A közalkalmazottak jogállásáról szóló törvény mindkét esetre előírja, hogy ha a munkavállaló nem foglalkoztatható tovább, vagy a nem költségvetési szerv jogutódnál nem kívánja továbbfoglalkoztatását, akkor végkielégítés illeti meg. A végkielégítés a munkáltatóra, illetve fenntartójára kétségtelenül nagy gazdasági terhet ró. A törvény azonban sem a gazdasági teherre, sem más szempontra tekintettel nem teszi lehetővé azt, hogy a munkáltató a közalkalmazottat továbbfoglalkoztatásra bírja, és ezáltal megfossza a végkielégítéshez való jogától. Az ilyen munkáltatói intézkedés sérti a Munka Törvénykönyvében megfogalmazott rendeltetésszerű joggyakorlás követelményét. A jog gyakorlása különösen akkor nem rendeltetésszerű, ha az mások jogos érdekének csorbítására, érdekérvényesítési lehetőségének korlátozására, zaklatására, véleménynyilvánításának elfojtására irányul vagy erre vezet. Az országgyűlési biztos általános helyettese megállapította, hogy Tokaj város polgármesterének körleveleiben megfogalmazott felhívás, illetve ajánlás alkotmányos visszásságot okozott a munkához való jog megsértése folytán. A körlevélben foglalt álláspont alkalmas volt továbbá arra, hogy az ajánlást, illetve felhívást figyelmen kívül hagyó, és közalkalmazotti jogviszonyukat megszüntető személyeket későbbi alkalmazásuk esetén hátrányos megkülönböztetés sújtsa. A körlevelekben foglalt ajánlás, illetve felhívás folytán alkotmányos visszásságot okozott a tilalmazott megkülönböztetés közvetlen veszélye folytán is. Az országgyűlési biztos általános helyettese ajánlásában kérte, hogy Tokaj város polgármestere a vizsgálatról készült jelentést az önkormányzat hirdetőtábláján 30 napra függessze ki, körleveleinek alkotmányos visszásságot okozó részeit újabb körlevélben vonja vissza, illetve újabb körlevelét Tokaj város közéleti lapjában, a Tokaji Hírekben tegye közzé. A polgármester válaszában kifejtette álláspontját, mely szerint az ajánlásokkal nem ért egyet, és tájékoztatta az országgyűlési biztos általános helyettesét, hogy ajánlásait a felettes szervéhez felterjeszti. Tokaj város képviselő-testülete a kezdeményezéseket nem fogadta el. Az országgyűlési biztos általános helyettese kezdeményezéseit ajánlásként fenntartotta, amelyet a képviselő-testület maradéktalanul elfogadott. OBH 4842/1996. A panaszos azért fordult az országgyűlési biztoshoz, mert az újsághirdetés alapján vásárolt személygépkocsiját az átírás alkalmával lefoglalta a rendőrség, mivel az lopott volt. Az ügy kimeneteléről, az eladó ellen tett feljelentésének sorsáról három évig semmilyen értesítést nem kapott. A panaszos feljelentést tett ismeretlen elkövető ellen csalás miatt, ügyében a nyomozást a Bp. II. Ker. Rendőrkapitányság végezte. Az összefoglaló jelentés szerint az elkövető kilétét nem sikerült megállapítani, ezért az ügy előadója az eljárás megszüntetését javasolta. A nyomozati iratokat megküldték az V. Ker. Rendőrkapitányságnak anélkül, hogy a feljelentőt erről tájékoztatták volna. Az V. Ker. Rendőrkapitányság a lopás ügyében folytatott nyomozást korábban megszüntette, a gépkocsi megtalálásáról nem értesültek, a II. kerületből érkezett iratok elvesztek. A beadvány alapján az országgyűlési biztos általános helyettese vizsgálatot rendelt el a jogállamisághoz és a jogbiztonsághoz való jog [Alk. 2. § (1) bek.] sérelmének gyanúja miatt. A rendőri eljárással kapcsolatban megállapított mulasztások sértették a jogállamiság és a jogbiztonság alkotmányos alapelveit. A hasonló problémák előfordulásának megakadályozása és a konkrét üggyel kapcsolatos felelősség megállapítása érdekében az országgyűlési biztos általános helyettese ajánlásában felkérte a budapesti rendőrfőkapitányt, hogy vizsgáltassa meg a nyomozás szakszerűségét és teljességét, állapítsa meg az elkövetett eljárási szabálysértések okait, az eljáró rendőrök felelősségének mértékét, és intézkedjék a nyomozás befejezéséről. Ajánlotta továbbá, hogy a főkapitány intézkedjék az ügyek egyesítése és elkülönítése, az ügyféli jogok biztosítása érdekében. A budapesti rendőrfőkapitány az ajánlásra a törvényes határidőn belül válaszolt, az ajánlott intézkedéseket végrehajtotta. OBH 4963/1997. A Magyar Hírlap 1997. május 10-i számában „Verés a vesztesnek” címmel megjelent írás szerint az egyik pécsi gimnázium kosárlabda csapatának tagjait egy peremkerületi iskolában a meccs után megtámadták. Az eseményeket követően büntetőeljárás indult három személy ellen, csoportos garázdaság gyanúja miatt. A cikk azt is tartalmazta, hogy a vendégcsapatot kísérő tanárt be sem hívták a rendőrségre, a csapat fiatalkorú tagjait pedig törvényes képviselő jelenléte nélkül hallgatták ki a történtekről. A cikk alapján hivatalból vizsgálat indult a jogállamiság és a jogbiztonsághoz való jog. [Alk. 2. § (1) bek.] sérelmének gyanúja miatt. Az ügyben a pécsi Ciszterci Rend Nagy Lajos Gimnáziumának tanára tett feljelentést és a pécsi rendőrkapitányság 1999/18/II. szám garázdaság bűntettének alapos gyanúja miatt rendelt el nyomozást. Az iratokból megállapítható volt, hogy az újságcikkben megjelent azon állítás, mely szerint a vendégcsapatot kísérő tanárt a rendőrség nem hallgatta meg, nem fedi a valóságot. Az országgyűlési biztos az ügyben több — a jogállamiság és jogbiztonság sérelmét okozó — alkotmányos visszásságot állapított meg, melyek közül kiemelhető, hogy a nyomozó szerv eljáró tagja a folytatólagos tanúkihallgatásoknál a tanúkat nem figyelmeztette a hamis tanúzás törvényes következményeire. Nem tett eleget maradéktalanul a rendőri szerv a Be. 87. § (2) bekezdésében foglaltaknak sem. Egy gyanúsított kihallgatásán, továbbá valamennyi folytatólagos gyanúsítotti kihallgatáson ugyanis nem figyelmeztette a gyanúsítottat arra, hogy nem köteles vallomást tenni, a vallomástételét a kihallgatás folyamán bármikor megtagadhatja, továbbá, hogy amit mond, az bizonyítékként felhasználható. Ugyanez a mulasztás történt akkor, amikor a gyanúsítottakat a hatóság tanúkkal szembesítette. Az országgyűlési biztos a feltárt szabálytalanságok miatt ajánlotta a Baranya Megyei Rendőr-főkapitányság vezetőjének, hogy tegye meg a szükséges intézkedéseket, illetve hívja fel a felügyelete alá tartozó nyomozó szerveket a büntetőeljárásról szóló jogszabályok és a vonatkozó belső rendelkezések maradéktalan betartására. Megkereste továbbá a Baranya Megyei Főügyészség vezetőjét és indítványozta az ügy felülvizsgálatát és a fokozott ügyészi felügyeletet. Az ajánlásokat az érintettek elfogadták. OBH 5006/1997. Magyarországot sokan az öngyilkosok, az alkoholisták és a depressziósok országának tartják. A KSH adatai szerint az öngyilkosság 1930-tól 1995-ig átlagosan az összes halálozás 2—3,4%-át képezte. Évente több mint háromezer ember hal meg öngyilkosság következtében, és a szakemberek szerint ennek tízszerese lehet a kísérletek száma. Nem egyértelmű a jelenség társadalmi megítélése, általában igen erős a késztetés az eltitkolására mind az öngyilkosságot megkísérlő személy, mind közvetlen környezete részéről. A világviszonylatban gyakori előfordulás és az öngyilkossággal kapcsolatos sajátos társadalmi attitűd miatt az országgyűlési biztos hivatalból indított vizsgálatot annak feltárására, hogy az öngyilkosságot megkísérlők Alkotmányban biztosított emberi és állampolgári jogai hogyan érvényesülnek. A vizsgálat menete követte azt a sorrendet, ahogy az öngyilkosságot megkísérlő személyek az ellátásban közreműködő szervekkel — rendőrség, mentőszolgálat, egészségügyi intézmények — találkozhatnak. A vizsgálat helyszíne az öngyilkosságok számát tekintve az országon belül leginkább veszélyeztetett Csongrád megye, székhelye Szeged, az alacsony szuicid rátájú Nógrád megyéből Balassagyarmat, a legsokoldalúbb budapesti ellátórendszer és a hagyományokat leginkább követő ceglédi ellátás volt. A vizsgálat a négy megjelölt városban 23 intézményre és — az egészségügyi intézmények ellátási területe szempontjából — megközelítőleg 3 millió lakosra terjedt ki. A szakirodalom szerint — az adatszolgáltatás bizonytalanságaira is figyelemmel — Magyarországon a befejezett öngyilkosságok száma a statisztikák létezése óta a környező országokénál mindig magasabb volt, függetlenül az országban uralkodó politikai berendezkedéstől, a változó életkörülményektől. Az elmúlt száz évben a befejezett öngyilkosságok folyamatos emelkedése volt tapasztalható. Csupán a legutóbbi tíz évben volt talán bizonyos mértékű csökkenés. Százezer lakosra vetítve 1987-ben 47,8, 1996-ban 33,1 volt a befejezett öngyilkosságok száma. A szomszédos országokról a KSH csupán néhány adattal rendelkezik; Romániában 1992-ben 11,6 és Ausztriában 1993-ban 21,3 volt ez az arány. A különböző felmérések — KSH, Népjóléti Minisztérium (NM) — jelentősen eltérő adatai, valamint a vizsgálat tapasztalatai alapján egyértelműen megállapítható volt, hogy az utóbbi években Magyarországon a befejezett öngyilkosságokról és az öngyilkossági kísérletekről, egyrészt a megváltozott egészségügyi finanszírozás követelményei, valamint egyéb okok következtében, az egészségügyi ellátó szerveknél megbízható adatok nem állnak rendelkezésre. Így például a KSH adatai szerint 1994-ben összesen 3625, 1995-ben pedig 3369 öngyilkossági haláleset volt Magyarországon. Ezzel szemben az NM Gyógyinfók 1997 című kiadványa szerint — amely az öngyilkosság és önsértés miatti betegforgalmi adatokat az egészségügyi finanszírozás alapját képező Betegségek Nemzetközi Osztályozása kódlista alapján tartalmazza — 1994ben 10 388 öngyilkosságot megkísérlő személyt láttak el, melyből 313 eset végződött halállal, 1995-ben pedig a 9825 ellátottból 331 személy halt meg. Bár arról nincs pontos információ, hogy az öngyilkosságot megkísérelt személyek mekkora hányada kerül egészségügyi intézménybe, de a fenti számokban megjelenő különbség miatt megkérdőjelezhető a hiteles nyilvántartás. Ezt a feltételezést támasztja alá az is, hogy csupán a vizsgált 12 sürgősségi ellátást nyújtó osztályon 1994-ben több mint 5000, 1995-ben pedig több mint 4800 öngyilkossági kísérletet regisztráltak. Hasonló ellentmondás látszik az egyes öngyilkossági módok nyilvántartásai között is. A KSH felmérése szerint az 1994-ben befejezett öngyilkosságok közül 748-at, 1995-ben pedig 692-t követtek el mérgezéssel, az Országos Munka- és Üzemegészségügyi Intézetben működő Egészségügyi Toxikológiai Tájékoztató Szolgálat nyilvántartása alapján viszont mérgezés következtében halállal végződött öngyilkosság 1994-ben 112, 1995-ben 98 volt. Az egészségügyi intézmények közül az Országos Pszichiátriai és Neurológiai Intézet nem tartotta nyilván az öngyilkossági kísérlet miatt kezelt betegeket. Az adatok ilyen mértékű eltérésének és az egyes intézményeken belüli nyilvántartás megszűnésének oka elsősorban az új egészségügyi finanszírozási rendszer szerinti adatszolgáltatás és regisztrálás. A néhány éve bevezetett fekvőbetegfinanszírozás következtében a „Suicid tentamen” diagnózis első helyen történő feltüntetése — amennyiben van más diagnózis is — nem érdeke az intézménynek, mivel alacsony a hozzá rendelt átlagos ápolási napok száma és az ettől függő ún. súlyszám. Így a fő diagnózis a mérgezés vagy a sérülés típusa. Hasonlóképpen alakul a járóbeteg-ellátás finanszírozá- 1999/18/II. szám sa is. Az ily módon 2. vagy 3. helyre szorult öngyilkossági kísérlet diagnózis pedig csak a kórrajzban vagy az ambuláns lapon található meg, és csak hosszadalmas gyűjtőmunkával lehet valóságos információkhoz jutni. A befejezett öngyilkosságok és az öngyilkossági kísérletek problémáját nem lehet az egész társadalom mentális és fizikai állapotától elválasztva kezelni. Azonban az öngyilkosságot megkísérlők teljesebb értékű ellátásának biztosításához megbízható statisztikai adatokra van szükség. Az adatok nyilvántartásában jelenleg tapasztalható anomáliák veszélyeztetik az érintett állampolgároknak az Alkotmány 70/D. § (1) bekezdésében biztosított legmagasabb szintű testi és lelki egészséghez való jogának érvényesülését. Már a vizsgálat előkészítése során nyilvánvalóvá vált, hogy ma Magyarországon az öngyilkosság, mint egészségügyi és egyben társadalmi probléma kezelésére nincs kiépített rendszer. Az ellátás módja, terjedelme és intézményei a helyi adottságoktól, sajátosságoktól és esetenként elhivatott szakemberek egyéni kezdeményezéseitől függően különböznek. Az ellátás három fő részre tagozódik: a megelőzésre, az egészségügyi ellátásra és az utógondozásra. A megelőzés tovább bontható a kimondottan egészségügyi megelőzésre; ide sorolhatjuk a háziorvosi hálózatot, amely közvetlen kapcsolatban van a lakossággal és a legjobban kiépült az országban. E két említett jellemző következtében a megelőzés leghatékonyabb tényezője lehetne, hiszen a lakosság körében is az a felfogás él, hogy minden problémával a háziorvoshoz kell fordulni. Hátránya viszont, hogy a háziorvosi hálózatban dolgozó orvosok alig, vagy egyáltalán nem kapnak szuicidiológiai képzést, így többnyire nem ismerhetik fel a szuicid veszélyt, ezért nem várható el, hogy a helyzetnek megfelelő krízisintervencióval lépjenek közbe. Az egészségügyi megelőzés másik eleme a krízis osztály és ambulancia, amely rendeltetésénél fogva képes a szuicid kísérletek számának jelentős csökkentésére. Az itt dolgozó szakemberek bevonhatók az orvosegyetemi és a posztgraduális képzésekbe. Hatékonysága azonban vitatható, mivel krízisintervenciós osztály és ambulancia kizárólag a Fővárosi Önkormányzat Erzsébet Kórházában van, ezenkívül pedig krízis ambulancia is csak néhány megyében — közöttük Szegeden — működik. A megelőzés jelentős tényezője lehetne a szociális ellátó rendszer keretébe tartozó családsegítő szolgálat, azonban ennek a hálózatnak a szakembereit általában nem ilyen feladatra képezték ki. A mentálhigiénés képzés sem egységes elvek szerint történik. A családsegítő szolgálat csak lehetőség a jelenlegi megelőzés rendszerében, de nem valóságos tényező. A megelőzés és egyben az utógondozás fontos eleme lehet az önsegítő klubok, egyesületek hálózata. Ilyen civil szerveződés azonban — nem utolsó sorban finanszírozási okok miatt — nagyon kevés van. Egyik formája a lelkisegély telefonszolgálat, amelyeket kimondottan a megelőzés céljából hoztak létre. Állami, illetőleg tb-finanszírozás hiányában valamennyi telefonszolgálat civil szervezetként működik, pályázatokból tartják fenn magukat. Tevékenységüket önkéntesek munkájára és az egészségügyi ellátástól eltérő szakmai működési elvekre alapozzák. Hatékonyságukat rontja, hogy a vidéki lakosság többsége számára gyakorlatilag elérhetetlenek. Az eddigi rendkívül rossz vidéki telefonellátottság miatt vidéken a szolgáltatásnak hagyományai sincsenek. A megelőzéssel összefüggésben kell megemlíteni, hogy az 1996. évi Magyar Mentálhigiénés Program, azon kívül, hogy deklarálja a mentálhigiénés mozgalom fő irányai között az emberi személyiség fejlődésének elősegítését és zavarai kiküszöbölését, az öngyilkosság megelőzésével kapcsolatos stratégiát és taktikát nem tartalmaz. Az egészségügyi ellátás is további két, jól elkülöníthető részre osztható, a sürgősségi és a szakellátásra. A sürgősségi ellátás — mentés és detoxikálás — a szuicidiológiai ellátás legjobban kiépített területe, annak ellenére, hogy sem a mentés, sem pedig a detoxikálás területén nincsenek speciális szabályok az öngyilkosságot megkísérlő személyek ellátására. Mindkét területen a más okból sürgősségi ellátásra szoruló betegek kezelésére vonatkozó szabályokat követik. A mentés többnyire az Országos Mentőszolgálat keretében történik. Az Országos Mentőszolgálat szervezettsége, egységes mentési elvei, gyakorlata és nagy hagyománya miatt az ország egyik legjobban működő egészségügyi ellátórendszere. A vizsgálat az Országos Mentőszolgálat Szervezeti és Működési Szabályzatával összefüggésben azonban megállapította, hogy az egyes helyeken — az elmebetegekkel kapcsolatos eljárás rendjében — nem volt összhangban az időközben módosult jogszabályi rendelkezésekkel, amely az Alkotmány 2. §

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes